Source: https://www.zakonypreludi.sk/zz/1958-83
Timestamp: 2019-05-25 11:20:41+00:00
Document Index: 2421586

Matched Legal Cases: ['§ 11', '§ 14', '§ 15', '§ 17', '§ 2', '§ 14', '§ 6']

83/1958 Zb. Zákon o úprave finančného plánovania a finančného hospodárenia národných podnikov a ostatných hospod... | Aktuálne znenie
83/1958 Zb.
Zákon č. 83/1958 Zb.Zákon o úprave finančného plánovania a finančného hospodárenia národných podnikov a ostatných hospodárskych organizácií štátneho socialistického sektora.
(v znení č. 117/1965 Zb., 36/1966 Zb.)
Čiastka 35/1958
Platnosť od 28.12.1958
Účinnosť od 20.06.1966
§ 11 - Splnomocnenie
Diel IV - Spoločné ustanovenia (§ 14)
Diel V - Záverečné ustanovenia (§ 15 - § 17)
Aktuálne znenie 20.06.1966
o úprave finančného plánovania a finančného hospodárenia národných podnikov a ostatných hospodárskych organizácií štátneho socialistického sektora
(1) Minister financií sa splnomocňuje na bližšiu úpravu finančného hospodárenia, najmä odvodov do štátneho rozpočtu a prídelov z neho, finančných zdrojov vytvorených podnikmi a ich používania, úhrad strát, financovania základných prostriedkov a vlastných obežných prostriedkov, financovania ostatných úloh a poskytovania úverov, ako aj stanoviť zásady pre rozbor a schvaľovanie výsledkov finančného hospodárenia podnikov a orgánov im nadriadených.
(2) Minister financií sa ďalej splnomocňuje upraviť platobný a zúčtovací styk, pokladničné operácie, fakturovanie a platenie, kontrolu vykonávanú peňažnými ústavmi, najmä kontrolu čerpania mzdových fondov a dôsledky porušenia finančnej disciplíny; môže tiež určiť, v akom rozsahu sa predpisy o fakturovaní a platení, ako i sankcie na porušenie týchto predpisov vzťahujú i na iné organizácie než podniky (§ 2 ods. 2) a na obyvateľstvo.
(3) Generálny riaditeľ Štátnej banky československej sa splnomocňuje na základe predpisov vydaných podľa ustanovení odsekov 1 a 2 smernicami podrobnejšie upraviť financovanie základných prostriedkov a jeho kontrolu, úverovanie, platobný a zúčtovací styk, pokladničné operácie a kontrolu čerpania mzdových fondov.
(4) Minister financií môže podľa potreby odchylne upraviť finančné hospodárenie podnikov riadených národnými výbormi.
(1) Výsledky finančného hospodárenia ministerstiev a ich súhrnné ročné účtovné výkazy schvaľuje minister financií. Minister financií môže zo závažných dôvodov odmietnuť schválenie výsledkov a výkazov. Ak ich odmietne minister financií schváliť, predloží ich kompetentný minister vláde na prejednanie.
(2) Minister financií predkladá vláde zprávy o finančnom hospodárení ministerstiev.
Dokiaľ sa nevydajú príslušné vykonávacie predpisy, použijú sa predpisy doterajšie, pokiaľ neodporujú tomuto zákonu.
(1) Zrušujú sa všetky ustanovenia upravujúce veci, na ktoré sa vzťahuje tento zákon; najmä sa zrušuje zákon č. 106/1951 Zb. o úprave financovania národných a komunálnych podnikov s výnimkou ustanovenia § 14 ods. 2 prvej a druhej vety, a vládne nariadenie č. 107/1951 Zb., ktorým sa vykonáva zákon č. 106/1951 Zb.
(2) Ustanovenia zákona č. 119/1948 Zb. o štátnej organizácii zahraničného obchodu a medzinárodného zasielateľstva, vládneho nariadenia č. 13/1952 Zb. o správe spojov, ustanovenie § 6 zákona č. 104/1950 Zb. o financovaní národných a komunálnych podnikov a zákona č. 23/1957 Zb. o podnikových fondoch pracujúcich nie sú dotknuté.